b'\n_START_ARTICLE_\nMarjan \xc5\xbdnidari\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na ljubljanski Filozofski fakulteti (1970) je prav tam tudi doktoriral (1996). Do 1980 je v Mariboru  delal kot kustos pedagog v Muzeju narodne osvoboditve, nato do 1984 kot izvr\xc5\xa1ni sekretar za kulturo; 1984-1990 je bil glavni direktor in odgovorni urednik Zalo\xc5\xbebe Obzorja, 1990-1991 ravnatelj Mariborske knji\xc5\xbenice, od 1992 ravnatelj Muzeja narodne osvoboditve v Mariboru. V letih 1977\xe2\x88\x921980 je bil predsdnik Zgodovinskega dru\xc5\xa1tva Maribor, 1993-1997 pa glavni in odgovorni urednik \xc4\x8casopisa za zgodovino in narodopisje. Od 1979-1983 je na Pedago\xc5\xa1ki akademiji v Mariboru (predhodnici dana\xc5\xa1nje Pedago\xc5\xa1ke fakultete) predaval ob\xc4\x8do zgodovino. V raziskovalnem delu se je posvetil zgodovini Maribora v \xc4\x8dasu nacisti\xc4\x8dne okupacije in zgodovini Nemcev, ki so med vojnama \xc5\xbeiveli v Mariboru.'